AP เผยยอดขายตั้งแต่ต้นปีสูงถึง 1.96 ลบ. จ่อเปิดโครงการใหม่ 15 โครงการ
AP เผยยอดขายต้นปีถึง 9 ส.ค.58 สูงถึง 1.96 ลบ. โตกว่า 69% โกย backlog กว่า 1.33 หมื่นลบ. เตรียมเปิดตัวโครงการใหม่ 15 โครงการ มูลค่ารวม 2.40 หมื่นลบ.
14 ส.ค. 2558

นายอนุพงษ์ อัศวโภคิน ประธานเจ้าหน้าที่บริหาร บริษัท เอพี (ไทยแลนด์) จำกัด (มหาชน) หรือ AP เปิดเผยว่า ปัจจุบัน (9 ส.ค.58) บริษัทมียอดขายที่สูงถึง 19,605 ล้านบาท เพิ่มขึ้น 69% หากเทียบกับช่วงเดียวกับของปีก่อนหน้า แบ่งเป็นแนวราบ 7,435 ล้านบาท คอนโดมิเนียม 12,169 ล้านบาท
ขณะที่บริษัทมีสินค้ารอรับรู้รายได้ (Backlog)  สูงถึง 13,308 ล้านบาท เป็นสินค้าแนวราบมูลค่า 3,400 ล้านบาท คาดว่าจะสามารถรับรู้รายได้ทั้งหมดภายในครึ่งปีหลัง ส่วน Backlog คอนโดมิเนียมมูลค่า 9,907 ล้านบาท คาดว่าจะรับรู้รายได้ในช่วงครึ่งปีหลังประมาณ 4,221 ล้านบาท
สำหรับแผนการเปิดตัวโครงการในช่วงครึ่งปีหลัง บริษัทเตรียมเปิดตัวโครงการใหม่จำนวน 15 โครงการ มูลค่ารวม 24,020 ล้านบาท โดยเป็นคอนโดมิเนียมจำนวน 4 โครงการ มูลค่า 15,240 ล้านบาท ทาวน์เฮ้าส์จำนวน 6 โครงการ มูลค่า 5,490 ล้านบาท และบ้านเดี่ยวจำนวน 5 โครงการ มูลค่า 3,290 ล้านบาท